Kanadada yuk poyezdining relsdan chiqib ketishi oqibatida 3 kishi halok bo‘ldi

Kanadada yuk poyezdi relsidan chiqib ketishi oqibatida uch kishi halok bo‘ldi, deb xabar berdi “RBK”.

Poyezd Kanada Tinch okeani temiryo‘llariga qarashli bo‘lgan. Kompaniya hodisa yuzasidan ichki surishtiruv o‘tkazmoqda.
Atrof-muhitni muhofaza qilish vazirligining ma’lum qilishicha, hammasi bo‘lib don ortilgan 30—40 ta vagon ag‘darilgan. Ular daryoga qulagan, biroq mutaxassislar hozirga qadar suvga yoqilg‘i va boshqa zararli moddalar sizib chiqqanini qayd etmagan.
Halok bo‘lganlar orasida poyezd muhandisi va ikki nafar vagon kuzatuvchilari bo‘lgan.